b'\n_START_ARTICLE_\nTarptautinis Berlyno film\xc5\xb3 festivalis\n_START_PARAGRAPH_\nBerlyno tarptautinis film\xc5\xb3 festivalis (vok. Internationale Filmfestspiele Berlin), taip pat vadinamas Berlinale, yra kasmetinis vasario m\xc4\x97nes\xc4\xaf rengiamas film\xc5\xb3 festivalis. Tai vienas presti\xc5\xbei\xc5\xa1kiausi\xc5\xb3 kino festivali\xc5\xb3 pasaulyje. Renginys vyksta Berlyne, Vokietijoje. \xc4\xaesteigtas dar 1951\xc2\xa0m. Vakar\xc5\xb3 Berlyne, festivalis rengiamas kasmet vasario m\xc4\x97nes\xc4\xaf nuo 1978\xc2\xa0m. Remiantis lankomumo rodikliais, kaip antai 320 t\xc5\xabkst. biliet\xc5\xb3 pardavimais ir 500 t\xc5\xabkst. lankytoj\xc5\xb3 apsilankymais, laikoma, kad Berlinal\xc4\x97 yra did\xc5\xbeiausias vie\xc5\xa1umai atviras kino festivalis pasaulyje. Festivalyje parodoma iki 400 film\xc5\xb3, apie 20 i\xc5\xa1 j\xc5\xb3 var\xc5\xbeosi d\xc4\x97l apdovanojim\xc5\xb3, \xc5\xbeinom\xc5\xb3 \xe2\x80\x9eAuksinio lokio\xe2\x80\x9c ir \xe2\x80\x9eSidabrinio lokio\xe2\x80\x9c (lokys yra Berlyno miesto heraldinis simbolis) pavadinimais. Nuo 2001\xc2\xa0m. festivalio re\xc5\xbeisierius yra Dieter Kosslick._NEWLINE_European Film Market (EFM), kino srities prekybos mug\xc4\x97, rengiama tuo pat metu Berlinal\xc4\x97je, yra svarbus metinis tarptautin\xc4\x97s kino industrijos atstov\xc5\xb3 suva\xc5\xbeiavimas. Mug\xc4\x97je apsilanko film\xc5\xb3 platintojai, pirk\xc4\x97jai, prodiuseriai, finansuotojai ir gamybos agentai. Berlinale Talent Campus, savait\xc4\x99 trunkantis renginys, apimantis \xc4\xafvairias paskaitas ir dirbtuves, sukvie\xc4\x8dia jaunus ir talentingus kino k\xc5\xabr\xc4\x97jus i\xc5\xa1 viso pasaulio._NEWLINE_Festival\xc4\xaf, EFM ir kitus satelitinius renginius aplanko apie 20 t\xc5\xabkst. srities specialist\xc5\xb3 i\xc5\xa1 daugiau nei 130 \xc5\xa1ali\xc5\xb3. Daugiau kaip 4200 \xc5\xbeurnalist\xc5\xb3 yra atsakingi u\xc5\xbe festivalio rengini\xc5\xb3 nu\xc5\xa1vietim\xc4\x85 \xc5\xbeiniasklaidoje daugiau kaip 110-yje \xc5\xa1ali\xc5\xb3. Auk\xc5\xa1\xc4\x8diausio lygmens film\xc5\xb3 premjer\xc5\xb3 metu ant raudonojo kilimo susirenka papozuoti kino \xc5\xbevaig\xc5\xbed\xc4\x97s ir kitos \xc4\xaf\xc5\xbeymyb\xc4\x97s. Berlinal\xc4\x97 laikosi kosmopoliti\xc5\xa1ko \xc4\xafvaizd\xc5\xbeio, apr\xc4\x97pdama men\xc4\x85, popkult\xc5\xabr\xc4\x85, komercij\xc4\x85 ir pasaulin\xc4\x97s \xc5\xbeiniasklaidos d\xc4\x97mes\xc4\xaf.\n_START_SECTION_\nIstorija\n_START_PARAGRAPH_\nBerlyno tarptautinis film\xc5\xb3 festivalis buvo \xc4\xafsteigtas 1951 m. Vakar\xc5\xb3 Berlyne. Alfredo Hi\xc4\x8dkoko \xe2\x80\x9eRebeka\xe2\x80\x9c buvo pirmosios Berlinal\xc4\x97s atidarymo filmas. Nors ir filmas pasirod\xc4\x97 1940 m., dauguma vokie\xc4\x8di\xc5\xb3 netur\xc4\x97jo galimyb\xc4\x97s jo pamatyti iki kol pasibaig\xc4\x97 karas. Nuo 1978 m. festivalis prad\xc4\x97tas rengti kasmet vasario m\xc4\x97nes\xc4\xaf.\n_START_SECTION_\nApdovanojimai\n_START_PARAGRAPH_\nBerlyno festivalyje skiriami \xc5\xa1ie apdovanojimai:'